wickkiey/tamil-wikipedia-markdown huggingface dataset:
# புஷ்பா (திரைப்படம்)


***புஷ்பா: தி ரைஸ்*** (*Pushpa: The Rise*) என்பது இயக்குநர் சுகுமார் எழுதி இயக்கி, தெலுங்கு மொழியில் வெளியான அதிரடி பரபரப்புத் திரைப்படமாகும்.. இந்தப் படத்தில், அல்லு அர்ஜுன் நாயகனாக நடிக்க பகத் பாசில் (தெலுங்கில் அறிமுகமாகிறார்), ராஷ்மிகா மந்தண்ணா ஆகியோரும் உடன் நடித்துள்ளனர். திரைப்படத்தின் இரண்டு பாகங்களில் முதல் பாகம், ஆந்திரப் பிரதேசத்தின இராயலசீமை பகுதியின் சேசாசலம் மலைப்பகுதியில் செஞ்சந்தன மரக்கடத்தலை அடிப்படையாகக் கொண்டுள்ளது.  

படத்திற்கு தேவி ஸ்ரீ பிரசாத் இசையமைத்துள்ளார். ஒளிப்பதிவையும், படத்தொகுப்பையும் முறையே மிரோசுலாவ் குபா புரோசெக் மற்றும் கார்த்திகா சீனிவாசன் ஆகியோர் செய்துள்ளனர். இப்படம் 17 டிசம்பர் 2021 அன்று தெலுங்கிலும், மலையாளம், தமிழ், கன்னடம் மற்றும் இந்தி மொழிகளில் மொழி மாற்றம் செய்யப்பட்ட பதிப்புகளுடனும் வெளியிடப்பட்டது..  

## நடிகர்கள்
- புஷ்ப ராஜுவாக அல்லு அர்ஜுன்
- பன்வர் சிங் செகாவத்தாக பகத் பாசில்
- ஸ்ரீவள்ளியாக ராஷ்மிகா மந்தண்ணா
- ஜெகபதி பாபு
- பிரகாஷ் ராஜ்
- ஜாலி ரெட்டியாக தனஞ்சய்
- மங்கலம் சீனுவாக சுனில்
- தாட்சாயணியாக அனசூயா பரத்வாஜ்
- ஹரிஷ் உத்தமன்
- சத்ரு
- வெண்ணிலா கிசோர்
- ஸ்ரீதேஜ்
- பூமிரெட்டி சித்தப்பா நாயுடுவாக ராவ் ரமேஷ்
- கொண்டாரெட்டியாக அஜய் கோஷ்
- அனுவாக மாளவிகா வேல்ஸ்
- நடிகை சமந்தா "ஊம் சொல்றியா மாமா" பாடலுக்கு (சிறப்புத் தோற்றத்தில்)

## தயாரிப்பு
இத்திரைப்படம் 250 கோடி ரூபாய் செலவில் உருவாக்கப்பட்டுள்ளது.. மைத்திரி மூவி மேக்கர்சும் முட்டம் செட்டி மீடியா நிறுவனமும் இதை தயாரித்துள்ளனர்.
# படதாசம்பட்டி


**படதாசம்பட்டி** (*Pachinampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 276, மொத்த மக்கள் தொகை 1,002, இதில் 528 ஆண்களும், 474 பெண்களும் அடங்குவர்.  

## மேற்கோள்
# பழைய கோட்டை


**பழைய கோட்டை** (*Palaiakottai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கல்லாவி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 335, மொத்த மக்கள் தொகை 1,333, இதில் 692 ஆண்களும், 641 பெண்களும் அடங்குவர்.  

## மேற்கோள்
# பள்ளத்தூர், ஊத்தங்கரை


**பள்ளத்தூர்** (*Pallathur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ஈகூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 53 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 228 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 248, மொத்த மக்கள் தொகை 1114, இதில் 483 ஆண்களும், 531 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பனமரத்து பட்டி


**பனமரத்து பட்டி** (*Panamarathupatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கல்லாவி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 47 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும், சென்னையில் இருந்து 253 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 655, மொத்த மக்கள் தொகை 2555, இதில் 1381 ஆண்களும், 1274 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 77.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பாப்பிசெட்டிப்பட்டி, ஊத்தங்கரை


**பாப்பிசெட்டிப்பட்டி** (*Pappichettipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பாப்பிசெட்டிப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 49 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 252 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 230, மொத்த மக்கள் தொகை 900, இதில் 467 ஆண்களும், 433 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 69.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பரசனூர்


**பரசனூர்** (*Parasanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நாரலப்பள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 41 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 161, மொத்த மக்கள் தொகை 591, இதில் 315 ஆண்களும், 276 பெண்களும் அடங்குவர்.  

## மேற்கோள்
# பன்பூர் அருங்காட்சியகம்

**பன்பூர் அருங்காட்சியகம்** (*Banbhore Museum*) பாக்கித்தான் நாட்டின் சிந்து மாகாணத்தில் உள்ள பன்பூரில் அமைந்துள்ள ஒரு தொல்பொருள் அருங்காட்சியகம் ஆகும். பன்பூர் தொல்பொருள் அருங்காட்சியகம் என்ற பெயராலும் இந்த அருங்காட்சியகம் அழைக்கப்படுகிறது. 1960 ஆம் ஆண்டு ஆகத்து மாதம் 21 ஆம் தேதியன்று பாக்கித்தான் அரசாங்கத்தின் தொல்லியல் மற்றும் அருங்காட்சியகத் துறையால் பன்பூர் அருங்காட்சியகம் நிறுவப்பட்டது. அருங்காட்சியகம் 1967 ஆம் ஆண்டு மே மாதம் 14 ஆம் தேதியன்று முறைப்படி திறக்கப்பட்டது. 2010 ஆம் ஆண்டு மே மாதத்தில் , அருங்காட்சியகத்துடன் பன்பூரின் தளம் சிந்து அரசாங்கத்தின் கலாச்சாரத் துறைக்கு மாற்றப்பட்டது.  

## வரலாறு
பன்பூரின் தொல்லியல் தளத்தில் ஒரு குடியேற்றத்தின் ஏராளமான எச்சங்கள் மறைந்துள்ளன.  

பன்பூர் ஒரு பழமையான தொல்பொருள் தளமாகும். இந்த நகரம் 2100 ஆண்டுகளுக்கும் மேலான பழமையான நகரம் என கருதப்படுகிறது. ஐதராபாத் மாவட்டத்தில் கராச்சியில் இருந்து 64 கிலோமீட்டர் (40 மைல்) தொலைவில் இது அமைந்துள்ளது. 10 ஆம் நூற்றாண்டில் வாழ்ந்த தலைவர் மூங்கில் ராசாவின் தலைநகராக இருந்தது என்றும் அவரது நினைவாக பெயரிடப்பட்டது என்றும் அறியப்படுகிறது. பல்வேறு வரலாற்று புத்தகங்கள், சில வரலாற்று அறிஞர்கள், அறிஞர்கள் தொல்லியலாளர்கள் பன்பூரை தெபால் என்ற பெயரால் அங்கீகரித்து அடையாளப்படுத்துகின்றனர். பன்பூர் நகரத்திலிருந்து இசுலாமியர்கள் துணைக்கண்டத்திற்குள் நுழைந்ததால் இந்த நகரம் இசுலாத்தின் அடையாளமாகவும் அறியப்படுகிறது. பூர்வாங்க அகழ்வாராய்ச்சி 1928 ஆம் ஆண்டு மசூம்தாராலும் 1951 ஆம் ஆண்டு அல்காக் என்பவராலும் தொடங்கப்பட்டது.
# சத்ய நாராயண் கௌரிசாரியா

**சத்ய நாராயண் கௌரிசாரியா** (*Satya Narayan Gourisaria*) இந்தியாவில் பிறந்த பிரித்தானிய நிறுவனச் செயலர் ஆவார். காந்தியவாதியாகவும் வே.கி. கிருட்டிண மேனனால் நிறுவப்பட்ட இந்திய சுதந்திர இயக்க அமைப்பான இந்தியக் கூட்டமைப்பின் முன்னாள் செயலாளருமாக சத்ய நாராயண் இருந்தார். பீகார் மாநிலத்தின் தன்பாத் நகரத்தில் 1929 ஆம் ஆண்டு மே மாதம் 7 ஆம் தேதியன்று இவர் பிறந்தார். ஆனால் கிழக்கு வங்காளத்திற்கு இடம் பெயர்ந்தார். பின்னர் கிழக்கு பாக்கித்தானிலிருந்து 1948 ஆம் ஆண்டில் சுதந்திரத்திற்கு ஓராண்டு கழித்து இந்தியா திரும்பினார். கொல்கத்தாவில் உள்ள இசுகாட்டிசு பேராலயக் கல்லூரியில் தனது கல்லூரிப் படிப்பை முடித்தார். 1950 ஆம் ஆண்டில் ஐக்கிய இராச்சியத்திற்கு குடிபெயர்ந்தார். அங்கு 61 ஆண்டுகள் தங்கினார்.  

## மேலும் பார்க்கவும்
வே. கி. கிருட்டிண மேனன்
# மோகன் ரானடே



**மோகன் ரானடே** (*Mohan Ranade*) இந்தியாவின் மகாராட்டிர மாநிலத்தைச் சேர்ந்த ஓர் இந்திய சுதந்திரப் போராட்ட வீரர் ஆவார். இவர் கோவா விடுதலை இயக்கத்தில் பங்கேற்று பதினான்கு ஆண்டுகள் போர்த்துகீசிய சிறையில் இருந்தார்.  

## ஆரம்ப கால வாழ்க்கை
மோகன் ரானடே 1930 ஆம் ஆண்டு திசம்பர் மாதம் 25 ஆம் தேதியன்று இந்தியாவின் இன்றைய மகாராட்டிரா மாநிலத்தில் உள்ள சாங்லியில் மனோகர் ஆப்தே என்ற பெயரில் பிறந்தார். கோவா விடுதலை இயக்கத்தில் சேர்ந்தபோது மோகன் ரானடே என்ற பெயரை ஏற்றுக்கொண்டார்.  

## கோவா விடுதலை இயக்கம்
கணேசு தாமோதர் சாவர்க்கர் மற்றும் விநாயக் தாமோதர் சாவர்க்கர் போன்ற புரட்சிகர தலைவர்களால் ஈர்க்கப்பட்டு ரானடே 1953 ஆம் ஆண்டில் போராளிகள் அமைப்பான, ஆசாத் கோமண்டக் தளத்தில் சேர்ந்தார்  

அமைப்பின் உறுப்பினராக, இவர் 1954 ஆம் ஆண்டு சில்வாசாவின் விடுதலை இயக்கத்தில் ஈடுபட்டார். கோவா சென்றபோது, சவோய் வெரெம் கிராமத்தில் உள்ள பெண்களுக்கான மராத்தி பள்ளியில் ஆசிரியராக இவருக்கு வேலை கிடைத்தது. இவரது மாணவர்களின் கூற்றுப்படி, ரானடே மிகவும் ஊக்கமளிக்கும் ஆசிரியராக இருந்தார். சனிக்கிழமைகளில், இந்திய தேசிய உணர்வையும், காலனி ஆதிக்கத்தில் இருந்து விடுதலை பெற வேண்டும் என்ற விருப்பத்தையும் ஏற்படுத்த மாணவர் கூட்டங்களை இவர் நடத்துவது வழக்கம். ரானடே தனது அமைப்பிற்கு ஆயுதங்கள் மற்றும் வெடிமருந்துகளைப் பெறுவதற்காக காவல்துறை மற்றும் சுங்கப் புறக்காவல் நிலையங்கள், சுரங்கங்கள் மீதான பல தாக்குதல்களிலும் பங்கேற்றார். இந்தியாவின் மூவர்ணக் கொடியை அவமதித்த கோவா நாட்டைச் சேர்ந்த ஒருவரின் கொலையிலும் ரானடே பங்கேற்றார். அக்டோபர் 1955 ஆம் ஆண்டு அக்டோபர் மாதம் பெடிம் காவல்துறை மீதான தாக்குதலின் போது, போர்த்துகீசிய காவல்துறையினரால் ரானடே காயமடைந்தார். காயங்களில் இருந்து மீண்ட பிறகு, இவர் விசாரணை செய்யப்பட்டு 1956 ஆம் ஆண்டு திசம்பர் மாதம் போர்ச்சுகலில் 26 ஆண்டுகள் கடுங்காவல் சிறைத்தண்டனை விதிக்கப்பட்டார்.  

## கைதும் சிறைவாசமும்
1955 ஆம் ஆண்டு காலனித்துவ போர்த்துகீசிய காவல்துறையினரால் ரானடே கைது செய்யப்பட்டார். ரானடே போர்ச்சுகலில் விசாரிக்கப்பட்டு இருபத்தி நான்கு ஆண்டுகள் சிறைத்தண்டனை விதிக்கப்பட்டார். இலிசுபனுக்கு அருகிலுள்ள காக்சியாசு கோட்டையில் சிறையில் அடைக்கப்பட்டார், அங்கு இவர் ஆறு ஆண்டுகள் தனிமைச் சிறையில் இருந்தார். 1962 ஆம் ஆண்டில் இந்தியா கோவாவை விடுவித்த ஆறு ஆண்டுகளுக்குப் பிறகு, 1969 ஆம் ஆண்டு சனவரியில் விடுதலை செய்யப்பட்டார், ரானடே மொத்தம் 14 ஆண்டுகள் சிறையில் இருந்தார். அப்போதைய தமிழக முதல்வராக இருந்த அண்ணா துரை மற்றும் போப் பால் ஆகியோரின் தலையீடு இவரது விடுதலைக்கு முக்கிய காரணமாக இருந்தது.  

## கௌரவங்கள்
ரானடேவுக்கு 2001 ஆம் ஆண்டு இந்தியாவின் நான்காவது உயரிய குடிமக்கள் விருதான பத்மசிறீ விருது வழங்கி சிறப்பிக்கப்பட்டது. 2006 ஆம் ஆண்டு 2001 சாங்க்லி பூசண் விருதும் வழங்கப்பட்டது. முன்னதாக இவரது சமூகப் பணிக்காக 1986 ஆம் ஆண்டு கோவா புரசுகார் விருதும் வழங்கப்பட்டது.  

## பிற்கால வாழ்வு
கோவா விடுதலை இயக்கம் பற்றிய இரண்டு புத்தகங்களை ரானடே எழுதியுள்ளார்: முடிக்கப்படாத *போராட்டம் ,* *சாதிச்சே வான்* என்பவை அவ்விரண்டு புத்தகங்களாகும். பொருளாதாரத்தில் பின்தங்கிய பின்னணியில் உள்ள மாணவர்களின் கல்விக்கு நிதியுதவி செய்யும் ஒரு தொண்டு நிறுவனத்தை புனேவில் நடத்தி வந்தார். ஐந்து ஆண்டுகளுக்கும் மேலாக கோவா செஞ்சிலுவைச் சங்கத்தின் தலைவராக இருந்தார். 2019 ஆம் ஆண்டு சூன் மாதம் 25 ஆம் தேதியன்று ரானடே பிற்காலத்தில் தான் வசித்து வந்த புனே நகரத்திலேயே இறந்தார்.
# மாதா தாலுகா


**மாதா தாலுகா** (**Madha Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் *குர்துவாடி* நகரத்தில் உள்ளது.  
இத்தாலுகா மாதா எனும் நகராட்சி மற்றும் 116 வருவாய் கிராமங்களையும் கொண்டுள்ளது. 1523.86 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 213 பேர் வீதம் வாழ்கின்றனர்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 66795 வீடுகளைக் கொண்ட மாதா தாலுகாவின் மொத்த மக்கள் தொகை 3,24,027 ஆகும். மக்கள் தொகையில் ஆண்கள் 169430 மற்றும் பெண்கள் 154597 ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 39646 - 12.24% ஆகும். சராசரி எழுத்தறிவு ஆகும். பட்டியல் மக்கள் மற்றும் பழங்குடிகள் முறையே 14.44% மற்றும் 0.78% ஆகவுள்ளனர். இதன் மக்கள் தொகையில் இந்துக்கள் 93.79%, இசுலாமியர்கள் 4.59%, பௌத்தர்கள் 0.34%, சமணர்கள் 0.94%, கிறித்துவர்கள் 0.21% மற்றும் பிறர் 0.12% ஆக உள்ளனர்.
# பீமா அணை



**பீமா அணை** அல்லது **உச்சனி அணை** (**Ujjani Dam** or **Bhima**) இந்தியாவின் மகாராட்டிரா மாநிலத்தின் சோலாப்பூர் மாவட்டம், மாதா தாலுகாவில் பாயும் பீமா ஆற்றின் குறுக்கே கட்டப்பட்ட நீர்த்தேக்கம் ஆகும்.  

56.4 மீட்டர் உயரத்தில் கட்டப்பட்ட பீமா அணையின் நீர் கொள்ளவு ஆகும். பீமா அணையின் நீர் வேளாண்மை பாசானம், குடிநீர், மீன் வளர்ப்பு மற்றும் மின்னுற்பத்திக்கு ஆதாரமாக உள்ளது. இந்த அணையின் நீர் சோலாப்பூர் மாவட்டத்தில் பரப்பளவிற்கு கரும்பு, பருத்தி, சிறுதானியங்கள் போன்ற வேளாண்மைக்கு நீர் ஆதாரமாக உள்ளது.
# கராத் குடைவரைகள்



**கராத் குடைவரைகள்** (**Karad Caves**) மகாராஷ்டிர மாநிலத்தின் சத்தாரா மாவட்டத்தில் உள்ள கராத் எனுமிடத்திலிருந்து தென்மேற்கே 5 கிலோ மீட்டர் தொலைவில் ஜக்கின்வாடி எனும் கிராமத்தில் கொய்னா ஆறு பாயும் மலைக்குன்றில் அமைந்த 66 பௌத்த குடைவரைகளின் தொகுதியாகும். இக்குடைவரை கிபி முதல் நூற்றாண்டில் நிறுவப்பட்டது. இந்த 66 குடைவரைகள் ஆகசிவ், பைரவ் மற்றும் தோகிரை குன்றுகளில் அமைந்துள்ளது. They are composed of:  
- ஆகசிவ் குடைவரைகள்
- பைரவ் குடைவரைகள்
- தோன்கிரை குடைவரைகள் )
# வய் குடைவரைகள்


**வய் குடைவரைகள்** (**Wai Caves**) இந்தியாவின் மகாராட்டிரா மாநிலத்தின் சாத்தாரா மாவட்டத்தில் உள்ள வய் எனுமிடத்திற்கு வடக்கில் 7 கிலோ மீட்டர் தொலைவில் *லோனரா* எனும் கிராமத்தின் மலைக்குன்றில் அமைந்த 9 பௌத்தக் குடைவரைகளின் தொகுப்பாகும். தற்போது இந்த குடைவரையில் அமைந்த சைத்தியத்தில் உள்ள தூபி அகற்றப்பட்டு சிவலிகம் வைக்கப்பட்டுள்ளது.
# சிர்வல் குடைவரைகள்


**சிர்வல் குடைவரைகள்** (**Shirwal Caves**) இந்தியாவின் மகாராட்டிரா மாநிலத்தின் புனே மற்றும் சாத்தாரா நகரங்ளுக்கு நடுவில், புனே நகரத்திற்கு தெற்கே 48 கிலோ மீட்டர் தொலைவில், சாத்தாரா மாவட்டத்தின் *சிர்வல்* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுப்பாகும். இதன் ஒரு குடைவரையில் சைத்தியமும், பிற குடைவரைகளில் விகாரைகளும் அமைந்துள்ளது.
# கோரவாடி குடைவரைகள்


**கோரவாடி குடைவரைகள்** (**Ghorawadi caves**) (இந்தி:घोरावाडी लेणी) இந்தியாவின் மகாராட்டிரா மாநிலத்தின் புனே நகரத்திற்கு வடகிழக்கே 25 கிலோ மீட்டர் தொலைவில், புனே-மும்பை நெடுஞ்சாலை எண் 4-இல் அமைந்த *கோரவாடி* எனும் கிராமத்தின் மலைக்குன்றின் உச்சியில் அமைந்த, கிபி 3 அல்லது 4-ஆம் நூற்றாண்டின் பௌத்தக் குடைவரைகள் ஆகும். இக்குடைவரைகள் ஒரே கல்லில் செதுக்கப்பட்டுள்ளது. இக்குடைவரைகளில் சைத்தியம்]], விகாரைகள் மற்றும் தூபிகள் நிறுவப்பட்டுள்ளது. தற்போது இவைகள் இந்து சமயக் குடைவரைகளாக மாற்றப்பட்டுள்ளது.
# துளசி மாடம்



**துளசி மாடம்** (*Tulasi Vrindavana*) என்பது பாரம்பரிய இந்துக்களின் வீடுகளுக்கு முன்னால், புனிதமான துளசி செடியைக் கொண்ட ஒரு சிறிய மேடை போன்ற கல் அல்லது சீமைக்காரை கட்டுமானமாகும்.  

## இந்து மதத்தில் முக்கியத்துவம்

துளசி அல்லது புனித துளசி என்பது இலமியேசியே குடும்பத்தில் உள்ள ஒரு நறுமண தாவரமாகும். இது பழைய உலக வெப்பமண்டலங்கள் முழுவதிலும் பூர்வீகமாக உள்ளது. மேலும், பயிரிடப்பட்ட தாவரமாகவும் தப்பித்த களையாகவும் பரவலாக உள்ளது. இது இந்துக்களால் புனிதமான தாவரமாகக் கருதப்பட்டு, பிருந்தா தேவி அல்லது விருந்தாபதி என்று வணங்கப்படுகிறது. தினமும் காலையில் குளித்த பின் ஒடியா மக்கள் செடிக்கு தண்ணீர் ஊற்றி வணங்கி, சில இலைகளை பிரசாதமாக எடுத்துக் கொள்கின்றனர். துளசி இந்துக்களுக்கு ஒரு புனிதமான செடியாகும். துளசி இதழ்கள் கலந்த நீரானது இறக்கும் நிலையில் உள்ளவர்களுக்கு அவர்களின் ஆன்மாவை சொர்க்கத்திற்கு அனுப்ப கொடுக்கப்படுகிறது. பான சங்கராந்தியில் ஒரு சிறிய மண் பானையில் வெல்ல பானம், பால், வில்வப் பழம், மசாலாப் பொருட்கள் ஆகியவற்றால் நிரப்பி ஒரு குச்சியில் தொங்கவிடுவார்கள். இதனால் நீர் துளிகள் துளசியின் வேர்களில் விழுகின்றன. இது மழைக்காலமான ஆடி மாதத்தின் தொடக்கத்தைக் குறிக்கிறது. அந்த நாளில் வெல்லம், தயிர் ஆகியவை பிரசாதமாக வழங்கப்படுகின்றன.  

### துளசி விவாகம்

துளசி விவாகம் எனப்படும் ஒரு சடங்கு இந்துக்களால் பிரபோதினி ஏகாதசி (கார்த்திகை வளர்பிறை சந்திரனின் பதினொன்றாவது நாள்) முதல் கார்த்திகை பூர்ணிமா (கார்த்திகையில் முழு நிலவு) வரை வழக்கமாக செய்யப்படுகிறது. இது துளசி செடியை விஷ்ணுவிற்கும், அவரது உருவமான, சாளக்கிராமம் அல்லது கிருட்டிணன் அல்லது இராமர் உருவத்துடன் நடக்கும் சம்பிரதாய திருமணமாகும். மணமகன், மணமகன் இருவருக்கும் சடங்கு முறைப்படி வழிபாடு செய்யப்பட்டு, பாரம்பரிய இந்துத் திருமணச் சடங்குகளின்படி திருமணம் செய்து வைக்கப்படுகிறது. இது பருவமழைக்கு ஒத்திருக்கிறது. திருமணங்களுக்கும் பிற சடங்குகளுக்கும் சாதகமற்றதாகக் கருதப்படும் சாதுர்மாதத்தில் நிகழ்த்தப்படுகிறது. எனவே இந்த நாள் இந்தியாவில் வருடாந்திர திருமண பருவத்தில் தொடங்குகிறது.  

## புகைப்படங்கள்
# வெப்பமண்டல பட்டாம்பூச்சி காப்பகம், திருச்சிராப்பள்ளி


**வெப்பமண்டல பட்டாம்பூச்சி காப்பகம்** (**Tropical butterfly conservatory, Trichy**) இந்தியாவின் தமிழ்நாட்டின் திருச்சிராப்பள்ளி மாவட்டம், திருவரங்கம் வட்டத்தில் உள்ள மேலணை காப்புக்காட்டில் 25 ஏக்கர் பரப்பளவில், காவிரி ஆறு-கொள்ளிடம் ஆறு வடிநிலப் பகுதியில் அமைந்துள்ள ஒரு பட்டாம்பூச்சி காப்பகம் ஆகும்.  

## விளக்கம்
வெப்பமண்டல பட்டாம்பூச்சி காப்பகமானது, திருவரங்கம் அருகே உள்ள மேலூர் கிராமத்திலிருந்து 6 கிலோ மீட்டர் தொலைவில் அமைந்துள்ளது. இது ஆசியாவின் மிகப்பெரிய பட்டாம்பூச்சிகளுக்கான காப்பகம் ஆகும். இப்பட்டாம்பூச்சி காப்பகத்தில் 323 வகையான பட்டாம்பூச்சிகள் உள்ளன. இப்பட்டாம்பூச்சி காப்பகத்தினைப் பொதுமக்களின் பார்வைக்கு தமிழக முதலமைச்சர் ஜெ. ஜெயலலிதா 13 நவம்பர் 2015 அன்று திறந்து வைத்தார். through a video conference.  

## வண்ணத்துப்பூச்சி காப்பகம்
இந்த பூங்காவில் இயற்கையான சூழ்நிலையில் பொருத்தமான வண்ணத்துப்பூச்சிகள் இனப்பெருக்கம் செய்ய ஒரு வெளிப்புற காப்பக பகுதி ஒன்று உள்ளது. கோடையில் ஈரப்பதம் குறைவாக இருக்கும். எனவே வாழ்விடத்தை மேம்படுத்த, ஒரு செயற்கை ஏரி உருவாக்கப்பட்டுள்ளது. உட்புற காப்பகப் குளிரூட்டிகள் மற்றும் பசுமை இல்லங்கள் உள்ளன. வண்ணத்துப்பூச்சிகளை ஈர்க்கும் வகையில் கவனமாக ஒளிவரும் விதமாக வடிவமைக்கப்பட்டுள்ளன.  

## நட்சத்திர வனம்
நட்சத்திரவனம் என்பது இந்தப் பூங்காவின் ஒரு பகுதியாகும். இது 27 நட்சத்திரங்கள் மற்றும் 12 இராசிக்குறிய மரங்கள்/தாவரங்களை இந்திய சோதிடத்தின் அடிப்படையில் கொண்டுள்ள பகுதியாகும்.  

## வசதிகள்
நான்கு மற்றும் இரு சக்கர வாகனங்கள் நிறுத்தும் இடங்கள் உள்ளன. பள்ளி மாணவர்கள் இங்கு கல்விச் சுற்றுப்பயணங்களை மேற்கொள்கின்றனர்.  

## படக்காட்சியகம்
# குடா குகைகள்


**குடா குடைவரைகள்** (**Kuda Caves**) இந்தியாவின் மகாராட்டிரா மாநிலத்தின் ராய்காட் மாவட்டத்தில், தெற்கு கொங்கண் கடற்கரை பகுதியில், முருத்-ஜாஞ்சிரா தீவுக்கோட்டையின் வடக்கு கடற்கரையில் அமைந்த *குடா* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுதியாகும். குடா குடைவரைகள் கிமு முதல் நூற்றாண்டில் நிறுவப்பட்டதாகும்.  

இக்குடைவரை சைத்தியத்தின் தாழ்வாரத்தில் கௌதம புத்தரின் சிற்பங்கள் தாமரை, தர்மச் சக்கரம் மற்றும் நாகங்களுடன் செதுக்கப்பட்டுள்ளது. பின்னர் கிபி 5-6-ஆம் நூற்றாண்டுகளில் இக்குடைவரைகளை மகாயனப் பிரிவின் பௌத்த பிக்குகள் கையகப்படுத்தி, குடைவரைகளில் மேலும் பல சிற்பங்களை செதுக்கினர்.இக்குடைவரையை நிறுவ நன்கொடை வழங்கியவர்களின் பெயர்கள் இங்குள்ள கல்வெட்டில் குறிக்கப்பட்டுள்ளது.
# பின்னயகா பௌத்தக் குடைவரை



**பின்னயகா பௌத்தக் குடைவரை** (**Binnayaga Buddhist Caves**) இந்தியாவின் இராஜஸ்தான் மாநிலத்தில், ஜால்வார் மாவட்டடத்தில் *பின்னயகா* எனுமிடத்தில் அமைந்த 20 பௌததக் குடைவரைகளின் தொகுதியாகும். இக்குடைவரைகளில் தூண்களுடன் கூடிய சைத்தியம், விகாரைகள் மற்றும் தூபிகள் கொண்டது.  
"இது கோல்வி குகைகளிலிருந்து 8 மைல்]] தொலைவில் அமைந்துள்ளது.  

## இதனையும் காண்க
- கோல்வி குகைகள்
# ஹாத்தியகோர் பௌத்த குடைவரைகள்



**ஹாத்தியகோர் பௌத்த குடைவரைகள்** (**Hathiagor Buddhist Caves**) இந்தியாவின் இராஜஸ்தான் மாநிலத்தில் *ஹாத்தியகோர் கி பகாடி* எனும் மலையில் அமைந்துள்ளது. இது 5 மீ x 5 மீ x 7 மீ அளவில் ஐந்து குடைவரைகளாக உள்ளது. இக்குடைவரைகளின் அருகே ஒரு தூபி உள்ளது.  

## இதனையும் காண்க

PROTECTED MONUMENTS BY ARCHAEOLOGICAL SURVEY OF INDIA IN RAJASTHAN  
Some Buddhist Antiquities and Monuments of Rajasthan
# தாங்க் குகைகள்


**தாங்க் குகைகள்** (**Dhank Caves**) இந்தியாவின் குஜராத் மாநிலத்தின் ராஜ்கோட் மாவட்டத்தில் உள்ள *தாங்க்* கிராமத்தின் அருகே அமைந்த மலைக்குன்றுகளில் உள்ள சமண மற்றும் பௌத்த குடைவரைகளாகும். இக்குடைவரைகள் மேற்கிந்தியாவை ஆண்ட மேற்கு சத்ரபதிகள் (கிபி 35–கிபி 405) ஆட்சிக்காலத்தில் மணற்கற்லால் நிறுவப்பட்டவைகள் ஆகும். இக்குடைவரைகளில் சமண சமயத் தீர்த்தங்கரர்களான ரிசபநாதர், சாந்திநாதர், ரிசபநாதர் மற்றும் பார்சுவநாதர் சிற்பங்கள் உள்ளது.
# பவன் ராஜ் கோயல்



**பவன் ராஜ் கோயல்** (*Pawan Raj Goyal*) ஓர் இந்திய நுரையீரல் நோய் நிபுணர் ஆவார். பாசுடனில் உள்ள ஆர்வர்டு மருத்துவப் பள்ளியில் இவர் முதுகலை பட்டம் பெற்றார். 2014 ஆம் ஆண்டு மருத்துவத் துறைகளில் இவர் ஆற்றிய பங்களிப்பிற்காக இந்திய அரசு, நான்காவது உயரிய குடிமை விருதான பத்மசிறீ விருதை வழங்கி கௌரவித்தது.  

## வாழ்க்கைக் குறிப்பு
அரியானாவைச் சேர்ந்த பவன் ராச் கோயல், 1974 ஆம் ஆண்டு புது தில்லியில் உள்ள மௌலானா ஆசாத் மருத்துவக் கல்லூரியில் மருத்துவப் பட்டம் பெற்றார். புது தில்லியில் உள்ள இர்வின் மருத்துவமனையில் பயிற்சி பெற்றார். சென்னை எசுஆர்எம் மருத்துவக் கல்லூரி மருத்துவமனை மற்றும் ஆராய்ச்சி மையம் உள்ளிட்ட பல்வேறு மருத்துவமனைகள் மற்றும் நிறுவனங்களில் பேராசிரியராகவும், மார்பு மற்றும் நுரையீரல் மருத்துவத் துறைத் தலைவராகவும் பணியாற்றினார். அங்கு இவர் பணியிலிருந்து விடுவிக்கப்பட்ட பேராசிரியராக உள்ளார். இருந்து வருகிறார். *உத்யோக் கௌரவ்* மற்றும் *சமாச் சிறீ* விருதுகளையும் பெற்றுள்ளார்.
# குர்லா, மும்பை புறநகர் மாவட்டம்



**குர்லா** (**Kurla**) என்பது இந்தியா தீபகற்பத்தில் மகாராட்டிரா மாநிலத்தின் மும்பை புறநகர் மாவட்டத்தில் உள்ள குர்லா வருவாய் வட்டத்தின் நிர்வாகத் தலைமையிட நகரம் ஆகும். இந்நகரம் பெருநகரமும்பை மாநகராட்சியின் மண்டலம் எண் 5-இல், வார்டு 'L' -இல் அமைந்துள்ளது. இந்நகரத்தில் குர்லா தொடருந்து நிலையம் உள்ளது.  

## புவியியல்

சால்செட் தீவின் தெற்கில் அமைந்த கர்லா நகரம் மித்தி ஆற்றின் கரையில் உள்ளது. குர்லா நகரம், கிழக்கு குர்லா மற்றும் மேற்கு குர்லா என இரண்டாகப் பிரிக்கப்பட்டுள்ளது.  

## போக்குவரத்து
### தொடருந்து நிலையம்

குர்லாவில் உள்ள லோகமானிய திலகர் முனையம் மாநிலத்தின் மற்றும் நாட்டின் பிற பகுதிகளை இணைக்கிறது.
# பசந்தி


**பசந்தி** (*Pasandi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 231, மொத்த மக்கள் தொகை 963, இதில் 482 ஆண்களும், 481 பெண்களும் அடங்குவர்.  

## ஊரில் உள்ள கோயில்கள்
- பசந்தி வெங்கட்ரமணசாமி கோயில்
## மேற்கோள்
# பாவக்கல்


**பாவக்கல்** (*Pavakkal*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆ புளியம்பட்டி பாகங்கள் கோவிந்தராஜ் பட்டா நம்பர் 119மேப்கும். இது பாவக்கல் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 71 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 407, மொத்த மக்கள் தொகை 1,608, இதில் 814 ஆண்களும், 794 பெண்களும் அடங்குவர்.  

## சமணக் கோயில்
இங்கு ஒரு சமணப் பள்ளி இருந்ததையும், அப்பள்ளிக்கு நிலக்கொடை அளிக்கப்பட்ட தகவலும் இங்கு கண்டறியப்பட்ட கல்வெட்டால் தெரியவருகிறது. ஆனால் அந்த சமணப்பள்ளி தற்போது இருப்பதாக தெரியவில்லை.  

## மேற்கோள்
# பெரியதள்ளப்பாடி


**பெரியதள்ளப்பாடி** (*Periathallapadi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பெரியதள்ளப்பாடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 60 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 979, மொத்த மக்கள் தொகை 4,094, இதில் 2,020 ஆண்களும், 2,074 பெண்களும் அடங்குவர்.
# பெரியகொட்டகுளம்


**பெரியகொட்டகுளம்** (*Periyakottakulam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பெரிய கொட்ட குளம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 258 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 596, மொத்த மக்கள் தொகை 2466, இதில் 1341 ஆண்களும், 1125 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பெருமாள்குப்பம்


**பெருமாள்குப்பம்** (*Periyakottakulam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது படப்பள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 49 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும், சென்னையில் இருந்து 245 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 240, மொத்த மக்கள் தொகை 860, இதில் 461 ஆண்களும், 389 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பெருமாள் நாயக்கன் பட்டி


**பெருமாள் நாயக்கன் பட்டி** (*Perumalnaickempatti*, இதை உள்ளூர் மக்கள் கொச்சைவழக்கில் *பெருமா நாயக்க பட்டி* என்றும் அழைக்கின்றனர்) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கல்லாவி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 15 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 277, மொத்த மக்கள் தொகை 1,130, இதில் 584 ஆண்களும், 546 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# மஞ்சள் புள்ளி புதர் சிட்டுக்குருவி



**மஞ்சள் புள்ளி புதர் சிட்டுக்குருவி** (Yellow-spotted bush sparrow) அல்லது **மஞ்சள் புள்ளி பெட்ரோனியா** (*சிம்னோரிசு பிர்கிடா*) என்பது பாசாரிடே குடும்பத்தினைச் சார்ந்த ஓர் குருவி ஆகும். இது சிம்னோரிசு பேரினத்தினைச் சார்ந்தது.  

இது சாகேல் மற்றும் ஆப்பிரிக்காவின் கொம்பு முழுவதும் பொதுவாகக் காணப்படுகிறது. இதன் இயற்கையான வாழிடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.
# மஞ்சள் தொண்டை புதர் சிட்டுக்குருவி



**மஞ்சள் தொண்டை புதர் சிட்டுக்குருவி** (*Yellow-throated bush sparrow*)(*சிம்னோரிசு சூப்பர்சிலேரிசு*), என்பது **மஞ்சள் தொண்டை பெட்ரோனியா** என்றும் அழைக்கப்படுகிறது. இது பாசாரிடே குடும்பத்தினைச் சார்ந்த சிம்னோரிசு பேரினத்தினைச் சார்ந்த சிற்றினமாகும்..இது தென்-மத்திய மற்றும் தென் ஆப்பிரிக்காவில் மிதவெப்பமண்டல அல்லது வெப்பமண்டல உலர் காடுகள், உலர் சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களின் இயற்கையான வாழிடங்களில் காணப்படுகிறது.
# மசோட்டி எதிர்வினை


**மசோட்டி எதிர்வினை** (*Mazzotti reaction*) என்பது நூற்புழு நோய்த்தொற்றுக்கு சிகிச்சையளித்த பிறகு, குறிப்பாக ஈரெத்தில்கார்பமசீன் மருந்து கொடுக்கப்பட்டபின் நோயாளிகளுக்குக் காணப்படும் ஒர் அறிகுறி சிக்கலாகும். இச்சிக்கல் 1948 ஆம் ஆண்டு முதலில் விவரிக்கப்பட்டது. மசோட்டி எதிர்வினைகள் உயிருக்கு ஆபத்தானவையாகும். காய்ச்சல், தடிப்புச்சொறி, நிணநீர்க்கணு பாதிப்பு, இதயத்துடிப்பு மிகுதல், இரத்த அழுத்தம் குறைதல், மூட்டுவலி, உடலில் நீர் வீக்கம், வயிற்று வலி ஆகியவை நூற்புழு சிகிச்சைக்குப் பின்னரான ஏழு நாட்களுக்குள் ஏற்படும். மசோட்டி எதிர்வினை நோய்த்தொற்றின் தீவிரத்துடன் தொடர்புடையதாகும். இருப்பினும், இந்த சிக்கலான எதிர்வினையை இணைக்கம் செய்வதற்கு பல தொற்று தீவிரம் சார்ந்த வழிமுறைகள் இருக்கின்றன.  

ஓங்கோசெர்சியாசிசு சிகிச்சைக்கு ஈரெத்தில்கார்பமசீன் மருந்து பயன்படுத்தப்படும் போது இந்த எதிர்வினை மிகவும் பொதுவானதாகும். அந்த நோயறிதலை உறுதிப்படுத்தப் பயன்படுத்தப்படும் தோல் திட்டு சோதனைக்கு இந்த மருந்து ஓர் அடிப்படையாகும். மருந்து திட்டு தோலில் வைக்கப்படும் போது நோயாளி குறிப்பிட்ட நூற்புழுவால் பாதிக்கப்பட்டிருந்தால் அங்கு அரிப்புத் தூண்டலும் தடிப்புச்சொறியும் தளத்தில் காணப்படுகின்றன.  

ஐவர்மெக்டின், பிராசிகுவாண்டல் மற்றும் அல்பெண்டசோல் ஆகிய மருந்துகளை நத்தைக் காய்ச்சல் மற்றும் இதர மனித ஒட்டுண்ணி நோய்களுக்கான அனுமான சிகிச்சைக்குப் பின்னரும் மசோட்டி எதிர்வினை காணப்பட்டதாக பதிவாகியுள்ளது. மெத்தில்பிரெட்னிசோலோனுடன் நரம்புவழி சிகிச்சை கொடுக்கப்பட்ட பிறகு நோயாளிக்கு நோய் அறிகுறிகள் குறைந்ததாகவும் அறியப்படுகிறது.
# சிலியாவ்



**சிலியாவ்** என்பது (மலாய்: *Siliau*; ஆங்கிலம்: *Siliau*; சீனம்: 西廖) மலேசியா, நெகிரி செம்பிலான் மாநிலத்தில், சிரம்பான் மாவட்டத்தின் அமைந்துள்ள ஒரு நகரம்.  

சிரம்பான் நகரில் இருந்து 28 கி.மீ; போர்டிக்சன் நகரில் இருந்து 18 கி.மீ; ரந்தாவ் நகரில் இருந்து 8 கி.மீ. தொலைவில் அமைந்து உள்ளது. சிலியாவ் புறநகர்ப்பகுதி எண்ணெய் பனை தோட்டங்களினால் சூழப்பட்டுள்ளது.  

சிலியாவ் பகுதியில் நிறைய எண்ணெய் பனை தோட்டங்கள் இருப்பதால், தமிழர்களின் நடமாட்டமும் அதிகமாகக் காணப் படுகிறது. தமிழர்கள் 1850-ஆம் ஆண்டுகளில் குடியேறினார்கள். முதன்முதலில் மலாயாவில் தமிழர்கள் குடியேறிய பகுதிகளில் இந்தப் பகுதியும் ஒன்றாகும். தமிழ் எழுத்தாளர்கள்; கவிஞர்கள் பலரை உருவாக்கிய பெருமை இந்த இடத்திற்கு உண்டு.  

## வரலாறு

1850-ஆம் ஆண்டுகளில் மலாயாவில் நூற்றுக் கணக்கான கரும்பு, காபி, மிளகு தோட்டங்கள் தோற்றுவிக்கப் பட்டன. பெரும்பாலான தோட்டங்கள் பினாங்கு; செபராங் பிறை; பேராக் கிரியான், நெகிரி செம்பிலான் பகுதிகளில் இருந்தன. கரும்பு தோட்டங்கள் தான் மிகுதி. இந்தத் தோட்டங்கள் மலாயாவிலேயே மிக மிகப் பழமையான தோட்டங்கள்.  

ரப்பர் தோட்டங்கள் தோன்றுவதற்கு முன்னர் கரும்புத் தோட்டங்கள் தான் மலாயாவில் பிரதான தோட்டங்களாக இருந்தன. 1896-ஆம் ஆண்டிற்குப் பின்னர் தான் ரப்பர் தோட்டங்கள் உருவாகின. ஆயிரக்கணக்கான, இலட்சக் கணக்கான தமிழர்கள் வேலை செய்து இருக்கிறார்கள்.  

## சிலியாவ் புறநகர்ப் பகுதியில் தமிழ்ப்பள்ளிகள்
சிலியாவ் புறநகர்ப் பகுதியில் 4 தமிழ்ப்பள்ளிகள் உள்ளன. 165 மாணவர்கள் பயில்கிறார்கள். 38 ஆசிரியர்கள் பணியாற்றுகிறார்கள்.  

| NBD2043 | அதர்ட்டன் தோட்டம் | SJK(T) Ladang Atherton | **அதர்ட்டன் தோட்டத் தமிழ்ப்பள்ளி** | 71100 | சிலியாவ் | 21 | 8 |  |
| --- | --- | --- | --- | --- | --- | --- | --- | --- |
| NBD2044 | பிரட்வால் தோட்டம் | SJK(T) Ldg Bradwall | **பிரட்வால் தோட்டத் தமிழ்ப்பள்ளி** | 71100 | சிலியாவ் | 24 | 9 |  |
| NBD2047 | சகா தோட்டம் | SJK(T) Ldg Sagga | **சகா தோட்டத் தமிழ்ப்பள்ளி** | 71100 | சிலியாவ் | 80 | 10 |  |
| NBD2048 | சிலியாவ் தோட்டம் | SJK(T) Ldg Siliau | **சிலியாவ் தோட்டத் தமிழ்ப்பள்ளி** | 71100 | சிலியாவ் | 40 | 11 | } |

## ஸ்ரீ முருகன் ஆலயம் சிலியாவ்

சிலியாவ் இரயில் நிலையத்திற்கு அருகில் சிலியாவ் ஸ்ரீ முருகன் ஆலயம் அமைந்துள்ளது. இங்கு வாழ்ந்து வரும் இந்துக்கள் ஆலயத்தைப் பராமரித்து வருகிறார்கள். 1970-ஆம் ஆண்டு முதல் முருகனின் கார்த்திகை திருவிழாவை விமரிசையுடன் கொண்டாடி வருகிறார்கள்.  

1967-ஆம் ஆண்டு தொடக்கத்தில் இரயில்வே நிலத்தில், மலாயா இரயில்வே அதிகாரியாக பணியாற்றிய எஸ். ராமையா என்பவரின் தலைமையில் இந்த ஆலயம் தொடங்கப்பட்டது. எஸ்.எஸ். பக்கிரிசாமி என்பவரும் இந்த ஆலயத்தின் நற்பணிகளுக்கு தலைமை தாங்கி உள்ளார்.  

1987-ஆம் ஆண்டில், மறைந்த முருக பக்தர் கிருபானந்த வாரியார், இந்த ஆலயத்திற்கு வருகை தந்து சொற்பொழிவுகள் ஆற்றி உள்ளார். 1997-ஆம் ஆண்டில் இந்த ஆலயத்தின் செயலாளர் செல்வராஜ்.
# இரியூபன் டேவிட்

**இரியூபன் டேவிட்** (*Reuben David*) இந்தியாவைச் சேர்ந்த ஒரு விலங்கியல் நிபுணர் ஆவார். 1912 ஆம் ஆண்டு செப்டம்பர் மாதம் 19 ஆம் தேதியன்று அகமதாபாத்தில் இருந்த ஒரு பெனே இசுரேல் யூத குடும்பத்தில் இரியூபன் டேவிட் பிறந்தார். இந்தியாவின் குசராத்து மாநிலம் அகமதாபாத்தில் உள்ள காங்கரியா உயிரியல் பூங்காவை நிறுவினார். கால்நடை மருத்துவர் தொழிலை சுயமாகக் கற்றுக் கொண்ட இவர் 1951 ஆம் ஆண்டு அகமதாபாத் நகராட்சி ஆணையத்தினால் நகரத்தில் ஓர் உயிரியல் பூங்காவை உருவாக்க அழைக்கப்பட்டார்.  

1975 ஆம் ஆண்டில் இந்திய அரசாங்கம் இரியூபன் டேவிட்டுக்கு பத்ம சிறீ விருது வழங்கி கௌரவித்தது. எழுத்தாளர் எசுதர் டேவிட் இவரது மகள் ஆவார்.  

1989 ஆம் ஆண்டு மார்ச்சு மாதம் 24 ஆம் தேதியன்று இரியூபன் டேவிட் காலமானார்.
# நீலமேனி ஈப்பிடிப்பான்


**நீலமேனி ஈபிடிப்பான்** (*Verditer flycatcher*)(*யூமியாசு தலசினசு*) என்பது பழைய உலக ஈப்பிடிப்பான் ஆகும். இது இமயமலையிலிருந்து தென்கிழக்கு ஆசியா வழியாக சுமாத்திரா வரை காணப்படுகிறது. தாமிர-சல்பேட் நீலத்தின் தனித்துவமான நிறம் காரணமாக இந்த சிற்றினம் இவ்வாறு பெயரிடப்பட்டுள்ளது. இதன் கண்களுக்கு இடையில் மற்றும் அலகு தளத்திற்கு மேலே ஒரு இருண்ட இணைப்பு உள்ளது. முதிர்ச்சியடைந்த ஆண்களின் உடலின் கருப்பு கண் இணைப்பு மற்றும் சாம்பல் எச்சவாய் தவிர அனைத்துப் பகுதியும் அடர் நீல நிறத்தில் இருக்கும். பெண் மற்றும் முதிரக்கூடிய நிலையில் உள்ள பெண் பறவைகள் வெளிர் நீல நிறத்தில் காணப்படும்.  

நீலமேனி ஈப்பிடிப்பான் இரை தேடும் போது, மின்சார கம்பிகள் அல்லது மரத்தின் மேல் கிளைகளில் அமர்ந்திருப்பதும், பறக்கும் பறவைகள் மத்தியில் காண்பதும் சுவாரசியமானது.  

இந்த சிற்றினமானது முன்னர் *முயுசிகேபா* பேரினத்தில் வைக்கப்பட்டது. பின்னர் இது *நில்தேவ* ஈபிடிப்பானுடன் நெருங்கிய உறவு உடையதாக அறியப்பட்டது*.*  

## படங்கள்
# ஆஞ்சியோலெட்டா கொராதினி

**ஆஞ்சியோலெட்டா கொராதினி** *(Angioletta Coradini)* (1 ஜூலை 1946 – 4 செப்டம்பர் 2011) ஓர் இத்தாலிய வானியற்பியலாளரும் கோள் அறிவியலாளரும் ஆவார்.  

## வாழ்க்கை
இவர் 1970 இல் உரோம் நகரில் உரோம் பல்கலைக்கழகத்தில் தன் இயற்பியல் முதுவர் பட்டத்தைப் பெற்றார். பின்னர் இந்நகரிலேயே தன் வாழ்நாள் முழுவதும் ஆய்வாளராகப் பணிபுரிந்தார். இவர் முதலில் பல்கலைக்கழகத்திலும் பிறகு 1975 முதல் இத்தாலி தேசிய ஆராய்ச்சி மன்றத்திலும் இறுதியாக இத்தாலியத் தேசிய வானியற்பியல் நிறுவனத்திலும் ஆய்வாளராக விளங்கினார்.  

### பன்னாட்டு அறிவியல் திட்டப் பங்கேற்பு
- 1970 முதல் 1974 வரை நாசாவின் கோள், நிலா ஆராய்ச்சித் திட்ட இணை ஆய்வாளராக இருந்தார்.
- 1991 முதல் 2011 வரை சிர்சு ,விம்சு கருவிகளை உருவாக்கும் அறிவியல் குழு உறுப்பினராகவும் விம்சு கட்புல அலைவரிசை, காசினி-ஐகன்சு திட்டம் ஆகியவற்ரின் முதன்மை அய்வாள்ராகவும் இருந்து வந்துள்ளார்.
- 1993 முதல் 1996 வரை மோரோ எனும் நிலா வட்டணைக்கல முன்மொழிவின் ஒருங்கிணைப்பாளராகவும் மோரோ அறிவியல் குழுவின் உறுப்பினராகவும் இருந்தார்.
- 1994 முதல் 1996 வரை ஐரோப்பிய விண்வெளி முகமை, அகச்சிவப்புக் கதிர் ந்க்கீட்டகத் திட்ட நோக்கீட்டுக் கால ஒதுக்கீட்டுக் குழுவின் ஒருங்கிணைப்பாளராக விளங்கினார்.
- 1997 முதல் 1999 வரை ஐரோப்பியத் தெற்கு நோக்கீட்டக நோக்கீட்டுத் திட்டக் குழு எஃப் பலக உறுப்பினராக இருந்தார்;
- 2008 முதல் 2011 வரை ஐரோப்பிய குழுமத்தின் விண்வெளி அறிவுரைஞர் குழுவின் உறுப்பினராக இருந்தார்.
- இவர் பாரீசு நோக்கீட்டக உயர் அறிவியல் குழுவின் உறுப்பினராக இருந்தார்.
- இவர் 2005 முதல் 2011 வரை நாசாவின் வியாழனுக்கான புதிய முன்முகப்பு ஜிராம் கருவித் திட்ட முதன்மை ஆய்வாள்ராக விளங்கினார்.

### தகைமைகளும் விருதுகளும்
- 2007 இல் டேவிடு பேட்சு பதக்கத்தைப் பெற்றார். இப்பதக்கம் இவருக்குச் சூரியக் குடும்ப உருவாக்கம், கோள் அறிவியல், விண்வெளித் தேட்டத்துக்கான அகச்சிவப்புக் கருவி உருவாக்கம் ஆகிய புலங்களில் இவர் ஆற்றிய அகல்விரிவும் ஆழமும் மிக்க பணிகளுக்காகவும் சிறப்பாகத் தலைமைதாங்கியதற்காகவும் வழங்கப்பட்டது. ;
- 2012 இல் ழீன் தொமினிக் காசினி பதக்கம் பெற்று தகமைசால் ஆய்வுறுப்பினர் ஆனார்.
- 2012 இல் நாசாவின் தகவுறு பொதுச் சேவைப் பதக்கத்தையும் பெற்றார்.
- வெசுட்டாவில் உள்ள ஆஞ்சியோலெட்டா குழிப்பள்ளம் இவரது பெயரால் வழங்க 2014 இல் ஒப்புதல் அளிக்கப்பட்டுள்ளது.
- 134340 புளூட்டொவில் உள்ள கரோதினி குழிப்பள்ளமும் 2018 இல் இருந்து இவரது பெயரால் வழங்கப்படுகிறது.

## திட்டங்கள்
பேராசிரியர் ஆஞ்சியோலெட்டா கரோதினி வியாழன் வட்டணைக்கலம் யூனோ விண்வெளிக்கலத்துக்கான வியாழன் அகச்சிவப்பு நிலமுனைச் சுடர்வு படம்பிடிக்கும் கருவித் திட்டத்தைத் தொடங்கிவைத்தார்.  

## இறப்பு
கொராதினி 2011 இல் புற்றுநோயால் இறந்தார்.
# அமர் பிரசாத் ரே



**அமர் பிரசாத் ரே** (*Amar Prasad Ray*) ஓர் இந்திய மருத்துவர் மற்றும் மலேரிய நோயியல் நிபுணர் ஆவார். 1913 ஆம் ஆண்டு இவர் பிறந்தார். சமூக ஆரோக்கியம் மற்றும் இந்தியாவில் மலேரியா தொற்றுநோய் மேலாண்மை ஆகியவற்றில் நிபுணத்துவம் பெற்றவராகப் புகழ் பெற்றார். 1967 ஆம் ஆண்டு இந்திய அரசாங்கமும் சமூகத்திற்கு இவர் செய்த பங்களிப்புகளுக்காக இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவிக்கப்பட்டார். இவர் கல்யாணி ரே என்பவரை மணந்தார். இத்தம்பதியருக்கு ரவீந்திரநாத் ரே, எல்லா சென் மற்றும் உஷா மேத்தா ஆகிய மூன்று குழந்தைகள் பிறந்தனர்.
# அஜய் மிஸ்ரா தெனி

**அஜய் மிஸ்ரா தெனி** (**Ajay Mishra Teni**) (பிறப்பு:25 செப்டம்பர் 1960) பாரதிய ஜனதா கட்சி அரசியல்வாதியும், 17வது மக்களவை உறுப்பினரும் ஆவார். தற்போது இவர் உள்துறை அமைச்சகத்தில் இணை அமைச்சராக உள்ளார். இவர் உத்தரப் பிரதேச மாநிலத்தின் கேரி மக்களவை தொகுதியிலிருந்து பாரதிய ஜனதா கட்சி சார்பாக இந்திய நாடாளுமன்றத்தின் மக்கள்வைக்கு தேர்ந்தெடுக்கப்பட்டார்.  

இவர் தற்போது உள்துறை இணை அமைச்சராக உள்ளார்.  

## இளமை வாழ்க்கை
அஜய் மிஸ்ரா உத்தர பிரதேசத்தின் லக்கிம்பூர் கேரி மாவட்டத்தில் உள்ள பன்வீர் பூர் எனும் கிராமத்தில் 25 செப்டம்பர் 1960 அன்று பிறந்தவர். இவர் சத்திரபதி சாகுஜி மகராஜ் பல்கலைக்கழகத்தில் இளநிலை அறிவியல் பட்டப்படிப்பை முடித்து, பின்னர் இளநிலை சட்டப் படிப்பை படித்தவர்.  

## லக்கிம்பூர் கேரி வன்முறை
3 அக்டோபர் 2021 அன்று காரை வேகமாக ஓட்டி வ்ந்த அஜய் மிஸ்ரா தெனியின் மகன், லக்கிம்பூர் கேரியில் இந்திய அரசின் புதிய வேளாண் சட்டங்களை நீக்கப் போராடிய இந்திய விவசாய போராட்டக்காரர்கள் மீது பாய்ந்ததால் சம்பவ இடத்தில் இருவர் உயிரிழந்தனர். இதையடுத்து விவசாயிகளுக்கும், பாரதிய ஜனதா கட்சியினருக்கும் இடையே ஏற்பட்ட வன்முறையில், மேலும் 2 விவசாயிகள், பத்திரிகையாளர் என 8 பேர் கொல்லப்பட்டுள்ளனர்.  

இந்த விவகாரத்தை தாமாக கையில் எடுத்து விசார்த்தது இந்திய உச்சநீதிமன்றம். விசாரணையில் மத்திய உள்துறை இணை அமைச்சர் அஜய் மிஸ்ரா மகன் உள்பட 13 பேர் மீது வழக்குப்பதிவு செய்து, சிலரை கைது செய்தனர். இந்த விவகாரத்தில் நடைபெறும் விசாரணையை கண்காணிக்க ஓய்வுபெற்ற பஞ்சாப் மற்றும் ஹரியானா உயர் நீதிமன்ற நீதிபதி ராஜேஷ்குமார் ஜெயின் என்பவரை உச்சநீதிமன்றம் நியமித்தது. உத்தரபிரதேச மாநிலம், லக்கிம்பூர் கேரியில் விவசாயிகள் மீது கார் ஏற்றி கொல்லப்பட்ட வன்முறை சம்பவம் *திட்டமிட்ட சதி* என உச்சநீதிமன்ற புலனாய்வு குழு தகவல் தெரிவித்து உள்ளது. இதனால் எதிர்கட்சிகள் அமைச்சர் அஜய் மிஸ்ராவை பதவியிலிருந்து நீக்க நாடாளுமன்றத்தில் வலியுறுத்தி வருகின்றன்ர்.
# ரந்தாவ்


**ரந்தாவ்** என்பது (மலாய்: *Rantau*; ஆங்கிலம்: *Rantau*; சீனம்: 晏斗) மலேசியா, நெகிரி செம்பிலான் மாநிலத்தில், சிரம்பான் மாவட்டத்தின் அமைந்துள்ள ஒரு நகரம்.  

சிலியாவ் நகரில் இருந்து 8 கி.மீ.; சிரம்பான் நகரில் இருந்து 16 கி.மீ.; போர்டிக்சன் நகரில் இருந்து 20 கி.மீ.; காஜாங் நகரில் இருந்து 49 கி.மீ.; கோலாலம்பூர் மாநகரில் இருந்து 69 கி.மீ.; தொலைவில் அமைந்து உள்ளது.  

கோலா சாவா, சிலியாவ், பெடாஸ் ஆகிய நகரங்களின் குக்கிராமங்களால் இந்த ரந்தாவ் நகரம் சூழப்பட்டு உள்ளது. தவிர ரந்தாவ் புறநகர்ப் பகுதிகளில் பல எண்ணெய்ப் பனைத் தோட்டங்களும் உள்ளன.  

## வரலாறு
1870-ஆம் ஆண்டுகளில் நெகிரி செம்பிலான், ரந்தாவ், லின்சம் தோட்டம் *(Linsum Estate)*; மலாயாவிலேயே மிகப் பழமையான தோட்டமாக விளங்கியது. மலாயாவின் முன்னோடித் தோட்டங்களில் ஒன்றாகவும் திகழ்ந்தது. கூட்டாட்சி மலாய் மாநிலங்களில் *(Federated Malay States)* இருந்த காபி ரப்பர் தோட்டங்களில் மிகவும் பிரபலமான தோட்டமாகவும் வரலாறு படைத்து உள்ளது.  

முதன்முதலில் ரந்தாவ், லின்சம் தோட்டத்தில் காபி பயிர் செய்தார்கள். லாபகரமாக அமையவில்லை. அதனால் காபி தோட்ட உரிமையாளர்கள் தங்கள் கவனத்தை ரப்பரின் பக்கம் மாற்றிப் பார்த்தார்கள்.  

### ரந்தாவ் லின்சம் காபி தோட்டம்

1878-ஆம் ஆண்டில், நெகிரி செம்பிலான், ரந்தாவ், லின்சம் காபி தோட்டத்திற்குத் தான் தமிழர்கள் முதன் முதலில் கொண்டு வரப்பட்டார்கள் என்று தெரிய வருகிறது.  

மலாக்கா நீரிணையைப் பயன்படுத்திய படகுகள்; கப்பல்கள்; சிங்கப்பூரில் இருந்து பினாங்கிற்குச் செல்லும் போது லிங்கி, லுக்குட், போர்டிக்சன் படகுத் துறைகளை அதிகமாகப் பயன்படுத்தி இருக்கின்றன.  

### லிங்கி முகத்துவாரம்

லிங்கி முகத்துவாரம் அதிக அலைகள் இல்லாத இடமாக இருந்து உள்ளது. பாய்மரக் கப்பல்கள்; நீராவிக் கப்பல்கள்; அதன் பின்னர் வந்த டீசல் கப்பல்கள்; அணைவதற்கு லிங்கி லுக்குட் பகுதிகள் பாதுகாப்பான படகுத் துறைகளாக விளங்கி உள்ளன  

1870 - 1900-ஆம் ஆண்டுகளில் அந்தப் பகுதிகளில் நிறையவே மரவெள்ளி, சர்க்கரைவல்லி, காபி, வாழைத் தோட்டங்கள் இருந்தன.  

காபி ரப்பர் தோட்டங்கள் தோன்றுவதற்கு முன்னர் அங்கு மரவெள்ளி, சர்க்கரைவல்லி உணவுப் பயிர்கள் பயிர் செய்யப்பட்டன. தென்னை, அன்னாசி, கரும்பு, கொக்கோ, மிளகு தோட்டங்களும் இருந்தன. அந்தத் தோட்டங்களில் மலாயா தமிழர்கள் தான் வேலை செய்து இருக்கிறார்கள்.  

## ரந்தாவ் வட்டாரத்தில் உள்ள தமிழ்ப்பள்ளிகள்

ரந்தாவ் வட்டாரத்தில் 2 தமிழ்ப்பள்ளிகள் உள்ளன. 355 மாணவர்கள் பயில்கிறார்கள். 42 ஆசிரியர்கள் பணியாற்றுகிறார்கள்.  

| NBD4083 | கோம்போக் தோட்டம் | SJK(T) Ladang Kombok | **கோம்போக் தோட்டத் தமிழ்ப்பள்ளி** | 71200 | ரந்தாவ் | 60 | 14 |  |
| --- | --- | --- | --- | --- | --- | --- | --- | --- |
| NBD4084 | ரந்தாவ் | SJK(T) Rantau | **ரந்தாவ் தமிழ்ப்பள்ளி** | 71200 | ரந்தாவ் | 293 | 28 | } |

## பிரபலங்கள்
சில பிரபலமான நபர்களை வழங்கிய பெருமை ரந்தாவ் நகரத்திற்கு உள்ளது.  

**முகமது அசான்** *(Chief Minister of Negeri Sembilan Mohamad Hasan)*; நெகிரி செம்பிலான் முன்னாள் முதல்வர்;  

**டத்தோ வி.எஸ். மோகன்**; நெகிரி செம்பிலான் மாநில அரசாங்கத்தின் ஆட்சிக்குழு உறுப்பினர்;  

**மலர் ராஜாராம்**; கனடாவில் மலாய் மொழி வானொலி தொகுப்பாளராகவும் தயாரிப்பாளராகவும் சேவை செய்து தாயகம் திரும்பி, 2019-ஆம் ஆண்டு ரந்தாவ் இடைத் தேர்தலில் போட்டியிட்டவர்.  

**மகா சின்னத்தம்பி**; ரந்தாவில் பிறந்தவர். தற்சமயம் ஆஸ்திரேலியா குயின்ஸ்லாந்து பகுதியில் மிகப்பெரிய வீடு கட்டுமானத் தொழில் அதிபர் *(Australian developer of Greater Springfield Development in Queensland)*. இவரின் இப்போதைய சொத்து மதிப்பு $1.78 பில்லியன் அமெரிக்க டாலர்.
# நாக செண்பகம்


**நாக செண்பகம்** அல்லது **சொர்ணப்பட்டி** (*Tecoma stans* சிலர் **தங்க அரளி** என்றும் கூறுகின்றனர்) என்பது டிரம்பெட் வைன் குடும்பத்தில், பிக்னோனியாசியே, அமெரிக்காவை பூர்வீகமாக கொண்ட பூக்கும் பல்லாண்டுத் தவரமான புதர் இனமாகும். இதன் பொதுவான பெயர்களாக **yellow trumpetbush** **yellow bells,** **yellow elder,** இந்த தாவரம் மஞ்சள் விதைகள் கொண்ட காய்களை காகித இறக்கைகளுடன் காய்க்கிறது. காய்கள் திறந்தவுடன் சவ்வு இறக்கைகளுடன் பல விதைகளை வெளியேற்றுகின்றன.  

## வாழ்விடம்
நாக செண்பகம் அமெரிக்காவை பூர்வீகமாகக் கொண்டது. இது தெற்கு அமெரிக்காவிலிருந்து மெக்சிகோ, நடு அமெரிக்கா மற்றும் அண்டிலிசு வழியாக வடக்கு வெனிசுலா வரையிலும், அந்தீசு மலைத்தொடர் வழியாக வடக்கு அர்ஜென்டினா வரையிலும் பரவியுள்ளது. இது தென்னாப்பிரிக்கா மற்றும் ஹவாயில் அறிமுகப்படுத்தப்பட்டது  

நாக செண்பகம் பாறை, மணல் மற்றும் தெளிவான நிலத்தில் உடனடியாக வளர்கிறது. எப்போதாவது ஓர் ஆக்கிரமிப்பு களையாக மாறுகிறது. இது உயரமான மிதவெப்பக் காடுகள் மற்றும் வெப்பமண்டல இலையுதிர் மற்றும் பசுமையான காடுகள் முதல் வறண்ட வெப்பச் சூழ்நிலைக்கு ஒத்திசைந்து வாழ்ந்து பல்வேறு வகையான சுற்றுச்சூழல் அமைப்புகளில் வளர்கிறது. இது சீக்கிரம் சீர்குலைந்த, பாறை, மணல் மற்றும் தெளிவான வயல்களில் பரவுகிறது. இவை கடற்கரையின் வறண்ட மற்றும் வெயிலுள்ள பகுதிகளை விரும்புகின்றன.  

## சாகுபடி
நாக செண்பகம் வறட்சியைத் தாங்கி, வெப்பமான காலநிலையில் நன்றாக வளரும். இது ஒரு கவர்ச்சியான தாவரமாகும், இது ஓர் அலங்காரத் தாவரமாக வளர்க்கப்படுகிறது. தெருக்களையும் தோட்டங்களையும் அலங்கரிப்பதற்காக இவை உலகின் பல பகுதிகளில் வளர்க்கப்படுகின்றன. இதன் மரமானது பஹரேக் போன்ற பழமையான கட்டிடக்கலைகளில், மரச்சாமான்கள் மற்றும் படகுகள் கட்டுமானத்திற்காக அல்லது விறகு அல்லது கரியாக பயன்படுத்தப்படுகிறது. இது நீரிழிவு நோய்க்கு எதிராகவும், செரிமான அமைப்பு நோய்களுக்கு எதிராகவும் பயன்படுத்தப்படும் ஒரு மருத்துவ தாவரமாகும் . கால்நடைகளுக்கு இந்தச் செடிகள் விரும்பத்தக்க தீவனமாகும் .  

## ஊடுருவும் தன்மை
இது ஆக்கிரமிப்பு திறன் கொண்டது. எப்போதாவது ஒரு களையாக மாறும். இந்த இனம் ஆப்பிரிக்கா (குறிப்பாக தென்னாப்பிரிக்கா), தென் அமெரிக்கா, ஆசியா, ஆஸ்திரேலியா மற்றும் பசிபிக் தீவுகளில் ஆக்கிரமிப்பு தாவரமாக கருதப்படுகிறது. இது இப்போது பல்லுயிர் பெருக்கத்திற்கு குறிப்பிடத்தக்க ஆபத்தானதாக கருதப்படுகிறது.  

## படக்காட்சியகம்
# டோரியர்

**டோரியர்** (*Dorians (; , Dōrieîs*, ஒருமை , *Dōrieús*) என்போர் பண்டைய கிரேக்கத்தின் நான்கு முக்கிய இனக்குழுக்களில் ( பிறர் ஏயோலியன்கள், அச்சேயர்கள் மற்றும் அயோனியர்கள் ) ஒருவர் ஆவர். இவர்கள் குறித்து துவக்ககால இலக்கியக் குறிப்புகள் *ஒடிசியில்* காணப்படுகின்றன. இவர்கள் ஏற்கனவே கிரீட் தீவில் வசித்து வந்தவர்களாவர்.  

இவர்கள் வாழ்க்கை முறை மற்றும் சமூக அமைப்பில் வேறுபட்டவர்களாக இருந்தனர். டோரியர்கள் டோரிக் கிரேக்க பேச்சுவழக்கு மற்றும் சமூக மற்றும் வரலாற்று மரபுகளால் வேறுபடுத்தப்பட்டனர்.  

கிமு 5 ஆம் நூற்றாண்டில், டோரியர்கள் மற்றும் அயோனியர்கள் அரசியல் ரீதியாக முக்கியமான இரண்டு கிரேக்க *இனக் குழுக்களாக* இருந்தனர். அவர்களின் இறுதி மோதல் பெலோபொன்னேசியன் போரில் விளைந்தது. ஐந்தாம் நூற்றாண்டு கிரேக்கர்களில் எந்த அளவிற்கு "அயோனியர்" அல்லது "டோரியர்" என்று தனித்து அடையாளம் காணப்பட்டனர் என்பது சர்ச்சைக்குரியது. ஏதெனியரின் போர் தொடர்களில் டோரியர் எதிர்ப்பு கூறுகள் இருந்தபோதிலும், ஐந்தாம் நூற்றாண்டு கிரேக்க கலாச்சாரத்தில் உண்மையான இனக் கூறு எதுவும் இல்லை என்று எட்வார்ட் வில் தீவிரமாக முடிவு செய்துள்ளார். மறுபுறம் ஜான் ஆல்டி ஐந்தாம் நூற்றாண்டின் செயல்பாடுகளுக்கு இனம் ஒரு தூண்டுகோலாக இருந்தது என்ற முடிவுக்கு ஆதாரங்களை கொடுத்து மறுவிளக்கம் அளிக்கிறார். கிமு 5 மற்றும் 4 ஆம் நூற்றாண்டு இலக்கிய பாரம்பரியத்தின் மூலம் இந்த இன அடையாளங்களை பார்க்கும் நவீனர்கள் தங்கள் சொந்த சமூக அரசியலால் ஆழமாக செல்வாக்கு பெற்றுள்ளனர்.  

## தோற்றம்
டோரியர்களின் பிறப்பிடம் குறித்த தகவல்கள் மாறுபடுகின்றன. பண்டைய காலங்களில் பரவலாக நம்பப்பட்ட ஒரு கோட்பாடின்படி, இவர்கள் மாசிடோனியா மற்றும் எபிரஸ் போன்ற வடக்கு கிரீஸின் மலைப்பகுதிகளைச் சேர்ந்தவர்கள். மேலும் தெளிவற்ற சூழ்நிலைகளில் தெற்கே பெலோபொன்னீஸ், சில ஏஜியன் தீவுகள், மாக்னா கிரேசியா, லேபிதோஸ் மற்றும் கிரீட் ஆகியவற்றிற்கு வந்தனர். தொன்மவியல் இவர்களுக்கு கிரேக்க வம்சாவலியை கொடுத்தன. இந்த இனத்தின் பெயருக்குரிய நிறுவனர், கிரேக்கர்களின் குலபதியாக டோரஸ் மகன் ஹல்லன் குறிப்பிடப்படுகிறார்.  

## வருகை
வடபகுதியில் இருந்து டோரியர்கள் கி.மு. 1104 இல் பெலொப்பொனேசிவுக்கு படையெடுத்து வந்து குடியேறினர் என்று கருதப்படுகிறது. அக்கீயர்கள் மிகுதியாக வெண்கலத்தை பயன்படுத்துபவர்களாக இருந்தனர். ஆனால் நாடோடிகளாக இருந்த டோரியர் இரும்பை பயன்படுத்தினர். இதனால் இவர்களின் கையே ஓங்கியது. பெலொப்பொனேசிவில் ஆங்காங்கு ஆண்டு கொண்டிருந்த அக்கீய மன்னர்களை தங்கள் வாளுக்கு இரையாக்கினர். அக்கீயர்களின் பண்பாட்டுச் சின்னங்கள் பலவற்றை அழித்தனர். மைசீனி நகரம் உட்பட பல நகரங்கள் அழிக்கப்பட்டன.
# வசாய்-விரார்


**வசாய்-விரார்** (**Vasai-Virar**) இந்தியாவின் மகாராட்டிரா மாநிலத்தின் பால்கர் மாவட்டத்தில் உள்ள மாநகராட்சியுடன் கூடிய நகரம் ஆகும். 89 வார்டுகளைக் கொண்ட வசாய்-விரார் மாநகராட்சி நைகோன், விரார், நள சோப்ரா மற்றும் வசை பகுதிகளைக் கொண்டது. இது மும்பை பெருநகரப் பகுதியாகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 89 வார்டுகளையும், 291,229 வீடுகளையும் கொண்ட வசாய்-விரார் நகர மாநகராட்சியின் மொத்த மக்கள் தொகை 12,22,390 ஆகும். மக்கள் தொகையில் ஆண்கள் 6,48,172 மற்றும் 5,74,218 பெண்கள் ஆக உள்ளனர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 147102 - 12.03 % ஆகும். சராசரி எழுத்தறிவு 88.57 % ஆகும். பட்டியல் மக்கள் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 77.16%, இசுலாமியர்கள் 9.03%,கிறித்துவர்கள் 8.28% , சீக்கியர்கள் 0.21%, பௌத்தர்கள் 2.65%, சமணர்கள் 1.90% மற்றும் பிறர் 0.71%ஆக உள்ளனர்.  
## போக்குவரத்து
வசாய்-விரார் நகரம், மும்பை, நவி மும்பை, தானே, கல்யாண், பிவாண்டி, அகமதாபாத் போன்ற நகரங்களுடன் மேற்கு இரயில்வே மூலம் இணைக்கப்பட்டுள்ளது.  
### தொடருந்து நிலையம்

வசாய்-விரார் நகரத்தில் கீழ்கண்ட தொடருந்து நிலையங்கள் உள்ளது.  
- வசாய்-விரார் தொடருந்து நிலையம்
- நள சோப்ரா தொடருந்து நிலையம்
- வசாய் ரோடு தொடருந்து நிலையம்
- நைகோன் தொடருந்து நிலையம்

## தட்ப வெப்பம்
# அம்பர்நாத்


**அம்பர்நாத்** (**Ambernath**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தில் உள்ள அம்பர்நாத் தாலுகாவின் நிர்வாகத் தலைமையிட நகரமும், 50 வார்டுகள் கொண்ட நகராட்சியும் ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 58,407 வீடுகளைக் கொண்ட அம்பர்நாத் நகரத்தின் மொத்த மக்கள் தொகை 2,53,475 ஆகும். மக்கள் தொகையில் ஆண்கள் 132,582 மற்றும் 1,20,893 பெண்கள் ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 28,449 - 11.22 % ஆகும். சராசரி எழுத்தறிவு 87.22% ஆகும். இதன் மக்கள் தொகையில் இந்துக்கள் 78.71%, இசுலாமியர்கள் 10.27% , பௌத்தர்கள் 5.23%, சமணர்கள் 0.63% , கிறித்துவர்கள் 4.60% மற்றும் பிறர் 0.57% ஆக உள்ளனர்.
# பிவண்டி



**பிவண்டி** (**Bhiwandi**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள பிவண்டி தாலுகாவின் நிர்வாகத் தலைமையிட நகரம் ஆகும். இந்த நகரம் பிவண்டி-நிஜாம்பூர் மாநகராட்சியால் நிர்வகிக்கப்படுகிறது. இது மும்பை நகரத்திற்கு வடகிழக்கில் 15 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வீடுகளைக் கொண்ட தாலுகாவின் மொத்த மக்கள் தொகை 7,09,66 ஆகும். மக்கள் தொகையில் ஆண்கள் 4,15,339 மற்றும் 2,94,326 பெண்கள் ஆக உள்ளனர். பாலின விகிதம் 1000 ஆண்களுக்கு 709 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 91,825 ஆகும். சராசரி எழுத்தறிவு 79.48% ஆகும். இதன் மக்கள் தொகையில் இந்துக்கள் 39.36%, இசுலாமியர்கள் 56.03%, பௌத்தர்கள் 1.55%, சமணர்கள் 2.67%, கிறித்துவர்கள் 0.23% மற்றும் பிறர் 0.17% ஆக உள்ளனர்.  

## போக்குவரத்து
### தொடருந்து நிலையம்
பிவண்டி நகரத்தில் பிவண்டி தொடருந்து நிலையம் மற்றும் கர்போவ் தொடருந்து நிலையம் உள்ள்து.  
## இதனையும் காண்க
- பிவண்டி தாலுகா

## தட்ப வெப்பம்
# பேயனூர்


**பேயனூர்** (*Peyanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது உப்பரபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 7 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 126, மொத்த மக்கள் தொகை 494, இதில் 272 ஆண்களும், 222 பெண்களும் அடங்குவர்.  
## மேற்கோள்
# பொடார்


**பொடார்** (*Podar*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது மத்தூர் ஊராட்சி ஒன்றியம், பொடார் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 42 கிலோமீட்டர் தொலைவிலும், மத்தூரில் இருந்து 9 கிலோமீட்டர் தொலைவிலும், சென்னையில் இருந்து 252 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 133, மொத்த மக்கள் தொகை 538, இதில் 297 ஆண்களும், 241 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பொன்னகரபட்டி


**பொன்னகரபட்டி** (*Ponnagarapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 59 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும், சென்னையில் இருந்து 253 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 10, மொத்த மக்கள் தொகை 44, இதில் 22 ஆண்களும், 22 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 68.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்